जदयू के राष्ट्रीय प्रधान महासचिव केसी त्यागी ने शनिवार को दिल्ली में जदयू की बैठक से पहले एनडीए में पार्टियों की सीटों की शेयरिंग को लेकर यह उम्मीद जतायी थी कि जदयू की एनडीए में सीटों की अच्छी भागेदारी होगी. इसके लिए मुस्लिम समाज में निकाह के दौरान दूल्हा-दुल्हन के बीच तय होने वाली मेहर की रकम का उदाहरण देते हुए कहा था कि एनडीए में कोई तलाक नहीं होने वाला है. निकाह हो चुका है जो भी अच्छी खानदानी शादियां होती हैं, उनमें मेहर की रकम तय होती है. वह भी अच्छी रकम होती है.